La Universitat de València presenta en concert a La Nau a les formacions guanyadores de la convocatòria Activa Música

## La Universitat de València presenta en concert a La Nau a les formacions guanyadores de la convocatòria Activa Música

Detall d'un concert al Centre Cultural La Nau UV. Foto d'arxiu.

El pròxim divendres 25 d’octubre, la Universitat de València, presenta en un concert col·lectiu a La Nau a les formacions guanyadores de la IV edició d’Activa Música: una convocatòria d’ajudes promoguda pel Vicerectorat de Cultura i Societat per a fomentar les pràctiques musicals i visualitzar la creativitat dels membres de la UV i premiar les millors propostes musicals.

A partir de les 18 hores, la Capella de la Sapiència de La Nau acollirà les actuacions de: **Xavi Olucha i Neus S. Mena, Som Acord Quartet, Duo Aitana i Jorge, Trio Atenea** i **Thiasos Coral**. Més tard, a les 20 hores, la Sala Matilde Salvador oferirà els concerts amb la música i compositora **Claudia Padilla** i T**ymbals Dipercussió**. L’entrada és gratuïta fins a completar l’aforament.

Xavi Olucha, estudiant de Filologia Catalana a la UV, i Neus S. Mena presentaran algunes cançons del seu EP ‘Ni corall ni roses’, en el qual posen música a poemes barrocs. Per la seua banda, Som Acord Quartet, format per quatre docents del cos de professors de Música i Arts Escèniques de la Generalitat Valenciana (Beatriz Gómez, violí I, Patricia Genís, violí II, Mª Carmen Moros, viola i Elena Alarcón, violoncel) i amb la historiadora i presentadora, Elvira Asensi, professora de la Facultat de Magisteri de la Universitat de València, acostaran al públic la música de cambra creada per dones i interpretaran el repertori compost pels grans compositors homes de la història, des del Classicisme fins als nostres dies.

D’altra banda, el duo Aitana i Jorge, format per dos estudiants de Medicina de la UV, delectaran amb una proposta artística que busca mostrar les diferents expressions d’amor a través de la música en diferents contextos culturals i espai-temporals, des de l’Alemanya del segle XIX fins a la València dels segles XX-XXI, i utilitzaran diversos instruments com el piano, el trombó i la guitarra. Una altra de les actuacions premiades és la del Trio Atenea: Neus Ferrer (violí), Paqui Sapiña (viola) i Nuria Alpuente (violoncel), que actualment formen part de la societat Ateneu Musical del Port, i que s’han unit per a fomentar les agrupacions de corda. Les actuacions a la Capella de la Sapiència les clausurarà la formació musical Thiasos Coral, dirigida per Alba Real, composta per 24 veus femenines i amb l’objectiu d’integrar i projectar la dona en els espais culturals.

L’activitat finalitzarà amb les actuacions de Claudia Padilla i Tymbals DiPercussió. Claudia Padilla és cantant i compositora. Té 20 anys i és estudiant de Llengües Modernes a la Universitat de València. Actualment, realitza una estada Erasmus com a estudiant de tercer curs de Filologia Alemanya a Berlín. Va gravar la seua primera cançó el 2018 als 14 anys (‘When I first saw your eyes’) i el 2020 va publicar el seu primer EP ‘Now I’m sure’, amb tres cançons ja publicades anteriorment i quatre temes inèdits. El 2021 va guanyar el primer premi de la fase nacional del Jugend Musiziert, i va ser finalista en la fase internacional, celebrada a Oldenburg (Alemanya). El 2022, va continuar la seua formació musical a la Berklee School of Music. El 2023 va participar com a actriu en els projectes teatrals de la UV i el CCCC. En el festival Activa Música, a més de diferents balades de pop en anglés, presentarà un tema inèdit, titulat ‘Love each other’, escrit i compost en col·laboració amb Martina Sanjuan. Per a finalitzar, Tymbals DiPercussió, clausurarà la jornada amb una batucada que barreja diferents estils culturals i musicals. La formació la componen persones amb discapacitat intel·lectual i persones autistes, dirigida per Manuel Prieto Castillo.

La convocatòria Activa Música forma part de les diferents convocatòries Activa (Cultura i Fest), amb les quals el Vicerectorat de Cultura i Societat de la UV promou les pràctiques culturals i artístiques de la comunitat universitària i els festivals de la Comunitat Valenciana

Més informació:

Arxivat en:

, Música

## Altres Notícies

Les ajudes Fora de classe impulsen 24 projectes socioculturals de l’estudiantat de la Universitat

Aquests són els dotze projectes artístics que protagonitzaran la XXVIII Mostra art públic / universitat pública

Mercé Viana, Revista Camacuc i Nel·lo Pellisser rebran el premi Vicent Ventura aquest dimecres a La Nau

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar